Терористите изгарят всичко в щабовете си в Алепо преди да напуснат града
Дата на публикуване: 15 12 2016, 12:25
Членовете на бандитските групировки, напускащи последните си «крепости» в югоизточните райони на Алепо, палят своите щабове. Както съобщи телевизия «Ал-Маядин«, в небето над тази част на града се издигат кълбета от дим.
Според телевизията, терористите унищожават не само документацията и техниката, но ликвидират и наличните там хранителни запаси.
В четвъртък започна първият етап от операцията по извеждането на активистите от въоръжените групировки и мирните жители от Алепо. Автомобилите на Сирийския Червен Полумесец тръгнаха към зоната на контрол на бойците през КПП в района на Рамус.
Първи ще бъдат евакуирани ранените и нуждаещите се от спешна медицинска помощ.
От страна на сирийските власти са извършени всички необходими приготовления в КПП Рамус за успешното провеждане на операцията.
Според данните на «Ал-Маядин», югоизточните квартали на града, обкръжени от сирийската армия, ще напуснат 12 хиляди човека.
Това са членове на бандитски групировки (около 4 хиляди човека) и техните семейства, а също мирни жители, които екстремистите използвали в качеството им на жив щит.
Планира се радикалите, които са отказали да се възползват от амнистията и да се предадат на войската, да се насочат към специално отделен коридор в западните покрайнини на града, а оттам да се изпратят към провинция Идлиб, която се намира под контрола на въоръжената опозиция.
Тагове: алепо; додкументация; евакуация; жив щит; идлиб; изгаряе; коридори; мирни жители; ранени; сирийски червен полумесец; Сирия; терористи